Storbritannien og USA protesterede mod den franske militærregerings handlinger, men havde ingen muligheder for at tvinge Frankrig til at bære konsekvenserne af den fordrivelsespolitik, som var besluttet af de amerikanske, britiske og sovjetiske ledere i Potsdam. Frankrig holdt fast i at skelne klart mellem flygtninge fra krigen og fordrevne efter krigen. I december 1946 modtog franskmændene tyske flygtninge fra Danmark,<ref>Jf. rapporten fra Centralarkivet i Rheinland-Pfalz om modtagelsen af tyske flygtninge, som først kom til Danmark. [http://www.landeshauptarchiv.de/blick/archiv.html?15.04.0 Se www.landeshauptarchiv.de] {{Webarchive|url=https://web.archive.org/web/20090821002653/http://www.landeshauptarchiv.de/blick/archiv.html?15.04.0 |date=21. august 2009 }}</ref> hvor 250.000 tyskere rejste over Østersøen mellem februar og maj 1945 for at søge beskyttelse mod Sovjethæren. Disse var flygtninge fra de østlige dele af Tyskland, ikke fordrevne. Danskere af tysk nationalitet var ikke omfattet, og blev ikke udvist af Danmark.
Historie